മോന്സന് മാവുങ്കല് വിഷയത്തില് കോണ്ഗ്രസ് പ്രതിനിധികള് ചാനല് ചര്ച്ചകളില് പങ്കെടുക്കേണ്ടെന്ന് കെ പിസിസി വക്താക്കള്ക്ക് കോണ്ഗ്രസ് നിര്ദേശം തിരുവനന്തപുരം: പുരാവസ്തു വില്പ്പനയുടെ മറവില് കോടികളുടെ സാമ്ബത്തിക തട്ടിപ്പ് നടത്തിയ മോന്സന് മാവുങ്കലുമായി ബന്ധപ്പെട്ട് ചാനലുകളില് നടക്കുന്ന ചര്ച്ചകളില് പങ്കെടുക്കില്ലെന്ന് കോണ്ഗ്രസ് .കെപിസിസി അധ്യക്ഷന് കെ സുധാകാരനെ മാത്രം ചര്ച്ചകള് ലക്ഷ്യം വെക്കുന്നുവെന്നും അതിനാല് ചര്ച്ചകളില് കോണ്ഗ്രസ് പ്രതിനിധികള് പങ്കെടുക്കേണ്ടതില്ലെന്നുമായിരുന്നു വിശദീകരണം. കെപിസിസി വക്താക്കള്ക്ക് കോണ്ഗ്രസ് നേതൃത്വം നിര്ദേശം നല്കി. മോണ്സന് മാവുങ്കല് വിവാദത്തില് കെ സുധാകരനെതിരെയും ആരോപണമുയര്ന്നിരുന്നു. ഇടപാടില് പങ്കുണ്ടെന്നായിരുന്നു പരാതിക്കാരന്റെ ആരോപണം. എന്നാല് ഇത് തള്ളിയ സുധാകരന്, തനിക്ക് മോന്സനെ പരിചയമുണ്ടെങ്കിലും പരാതിക്കാര് ഉന്നയിക്കുന്ന ഇടപാടുകളിലോ മറ്റ് കാര്യങ്ങളിലോ പങ്കില്ലെന്ന നിലപാടിലാണ്. അതേ സമയം സുധാകരനെതിരായ ആരോപണം എല്ഡിഎഫും ആയുധമാക്കുന്നു.സുധാകരന്റെ വിശദീകരണമെല്ലാം തള്ളിയ എല്ഡിഎഫ് കൂടുതല് ബന്ധമുണ്ടെങ്കില് അതും പുറത്തുവരട്ടെ എന്ന നിലപാടിലാണ്. തട്ടിപ്പുകാരന്റെ അടുക്കല് ചികിത്സക്ക് പോയ സുധാകരന് ശാസ്ത്രാവബോധം തീരെ ഇല്ലെന്നാണ് വിജയരാഘവന്റെ കുറ്റപ്പെടുത്തല് പ്രസിഡണ്ടാകാനുള്ള നീക്കം നടക്കുമ്ബോള് തന്നെ സുധാകരന് സൈബര് ലോകത്തെും പുറത്തും പല തരം ഇടപാടുണ്ടെന്ന ആരോപണം പാര്ട്ടിയിലെ എതിരാളികള് നേതൃത്വത്തോട് ഉന്നയിച്ചിരുന്നു. മോന്സന് വിഷയത്തിലും പാര്ട്ടിക്കുള്ളില് പല നേതാക്കള്ക്കും അതൃപ്തിയുണ്ട്.